మరోసారి విలన్గా సిల్వర్ స్క్రీన్పై దుమ్మురేపబోతున్నాడట గోపీచంద్. తన అప్ కమింగ్ మూవీలో ప్రతినాయకుడిగా నట విశ్వరూపాన్ని ప్రదర్శించనున్నాడట. సిల్వర్ స్క్రీన్కు హీరోగా ఎంట్రీ ఇచ్చినా.. మొదట విలన్గానే పాపులరయ్యాడు గోపీచంద్. 'జయం' సినిమాతో టాలీవుడ్లోనే కాకుండా కోలీవుడ్లోనూ ప్రతినాయకుడిగా తన సత్తా చాటిన గోపీచంద్.. ఆ తర్వాత మహేశ్ బాబుతో 'నిజం', ప్రభాస్తో 'వర్షం' చిత్రాలలో విలన్గా అదరగొట్టేశాడు. అయితే.. 'యఙ్ఞం' తర్వాత గోపీచంద్ హీరోగానే కంటిన్యూ అవుతూ వస్తున్నాడు. ప్రస్తుతం కథానాయకుడిగా వరుస సినిమాలు చేస్తున్న గోపీచంద్.. మళ్లీ విలన్గా నటించబోతున్నాడట. అయితే అదెవరి సినిమాలోనో కాదు.. తను హీరోగా నటిస్తున్న చిత్రంలోనేనట. ప్రస్తుతం గోపీచంద్ సంపత్ నంది దర్శకత్వంలో 'గౌతమ్ నంద' చేస్తున్నాడు. ఈ చిత్రంలో గోపీచంద్ సరసన హన్సిక, కేథరిన్ కథానాయికలు. థమన్ సంగీతాన్నందిస్తున్న ఈ మూవీలోని హీరో ఇంట్రడక్షన్ సాంగ్ను ఇటీవలే దుబాయ్లో చిత్రీకరించారు. ఇందులో గౌతమ్ ఘట్టమనేని, నంద కిషోర్ అనే రెండు పాత్రల్లో కనిపించనున్నాడట గోపీచంద్. ఇందులో ఒక పాత్ర హీరోగా కాగా.. మరొక పాత్ర నెగటివ్ షేడ్స్తో కూడిన రోల్ అట. మరి 'గౌతమ్ నంద'లో హీరోగా, విలన్గా ద్విపాత్రాభినయం చేస్తున్నగోపీచంద్ ఏ పాత్రతో ఎక్కువగా ఆకట్టుకుంటాడో చూడాలి.
marosari vilangaa silwar screenpy dummurepabotunnadata gopichand. tana ap kaming mooveelo pratinaayakudigaa nata vishwaroopaanni pradarsinchanunnadata. silwar screenku heeroga entry ichina.. modata vilangaane paapularayyaadu gopichand. 'jayam' sinimaatho talivudlone kakunda kolivudlonu pratinaayakudigaa tana satta chaatina gopichand.. aa tarvaata mahesh babutho 'nijam', prabhaasto 'varsham' chitraalalo vilangaa adaragottesadu. ayithe.. 'yanam' tarvaata gopichand heerogane kantinyuu avutuu vastunnadu. prastutam kathaanaayakudigaa varusa cinimaalu chestunna gopichand.. malli vilangaa natinchabotunnadata. ayithe adevari cinemalono kaadu.. tanu heeroga natistunna chitramlonenata. prastutam gopichand sampat nandi darsakatvamlo 'gautam nanda' chestunnadu. ee chitramlo gopichand sarasana hansika, ketherin kathaanaayikalu. thaman sangeetaannandistunna ee mooveeloni heero intradakshan saangnu itivale dubaaylo chitreekarinchaaru. indulo gautam ghattamaneni, nanda kishor ane rendu paatrallo kanipinchanunnadata gopichand. indulo oka paatra heeroga kaga.. maroka paatra negative shedsto kuudina rol ata. mari 'gautam nanda'loo heeroga, vilangaa dwipaatraabhinayam chestunnagopichand e paatratho ekkuvagaa aakattukuntado chudali.